मावा मिठाई में वसा और सेंव में अमानक तेल मिला
खाद्य सामग्री के 4 सैम्पल अमानक
2 मिलावटी दालचीनी विक्रेताओं पर जुर्माना
भास्कर संवाददाता | खरगोन
दीपावली के पूर्व होटल, मिठाई और किराना दुकानों से लिए चार सैम्पल भोपाल की राज्य खाद्य प्रयाेगशाला की जांच में अमानक मिले। खाद्य एवं औषधि विभाग ने अक्टूबर माह में जिलेभर में कार्रवाई कर 16 सैम्पल जुटाए थे। जांच में मावा मिठाई में वसा व एल्यूमिनियम वर्क व सेंव में अमानक तेल पाया गया।
खाद्य सुरक्षा अधिकारी मयूरी डोंगरे ने बताया बेड़िया की मावा मिठाई में वसा की मिलावट, मंडलेश्वर की मावा मिठाई में एल्यूमिनियम वर्क, सनावद के सेंव-नमकीन में अमानक तेल और भीकनगांव के स्नैक्स के सैम्पल में पैकेजिंग और लेबलिंग की गड़बड़ी पाई गई। डोंगरे ने बताया 30 दिन की अपील अवधि के बाद निगेटिव सैम्पल के प्रकरण एडीएम न्यायालय मंे पेश करेंगे। एडीएम न्यायालय ने मिलावटी दालचीनी विक्रेताआंे पर तीन-तीन हजार रुपए का जुर्माना किया। डोंगरे ने बताया बुधवार को मिले फैसले मंे जवाहर मार्ग की जयेश ट्रेडर्स और गोविंदलाल छगनलाल किराणा पर जुर्माना किया गया। ये सैम्पल करीब चार माह पूर्व लिए थे।
सालभर में विभाग ने जिले से खाद्य प्रतिष्ठानों से 144 सेंपल जुटाए। इसमें से 34 सैम्पल की रिपोर्ट निगेटिव मिली। 15 सेंपल की रिपोर्ट प्रयोगशाला से नहीं मिली। डोंगरे ने बताया बीते दिनों भोपाल की राज्य प्रयोगशाला मंे आग लगने के कारण भेजे गए सेंपलांे की रिपोर्ट देरी से मिली।
25 प्रतिशत सैंपल
अमानक मिले
hin_Deva hne_Deva bho_Deva mag_Deva hin_Deva hin_Deva hin_Deva npi_Deva bho_Deva